16 
agit. Inter tunieam utramque septa longitudinalia octona, ab 
ore et tentaculis descendentia, inferius organa secretoria flavida 
deprehenduntur; ovula pedunculata, e septis oriunda, tandem 
divelluntur et mobilia in aqua cavi inferioris polypi natant, 
denique per os eructantur, in prolem novam evolvenda. Simi- 
lia in Pennatulinis obveniunt, axi eorum tardius formato, vix 
radicatis (?). Creophytis axis durior deficit; polyparium in Tu- 
biporis tubulos calcareos erectos et lamellas transversas, in 
Cornulariis et Antheliis — surculum repentem aut membranam, 
aliis corporibus adhaerentem, in Alcyoniis — massam carno- 
sam, polypos longissimos, sub cortice desendentes et basi con- 
natos, ferentem affingit, Hydrinis et Actininis subnullum. 
Hisce rite perpensis, de natura vegeto-animali Polypariorum 
vix dubitabis, ac viri summae auctoritatis — Linne et Pal- 
las, et ex parte Cuvier et Milne-Ed wards — hujus sen- 
tentiae sunt, quam et nobis defendere liceat, truncus enim po- 
lyparii, passim corticatus et radicatus, continuo increscens et 
gemmascens, facultates plantarum v. algarum evidenter parti- 
cipat; organo vero ovifero (polypo) cavum centrale additum 
functione ventriculi, uteri aliorumque cavorum animalium gau- 
det, quod insuper deficit Spongiis, caeterum Alcyoniis aliisque 
polypariis simillimis. 
IV. Acalephae (an quaedam — Aurelia aurita — oculis, ca- 
pitibus et anis plurimis [8] ac nervis praeditae, ut Ehrenber- 
gio aliisque placet)? more plantarum annuarum qualibet ae- 
state reproductivae, formam disci, pilei, fungi, musci foliiferi 
et radicantis, perigonii duplicis plantarum (Diphyes, vix irri- 
tabilis), globi, ovi, fasciae etc. prae se ferentes, variis colo- 
ribus pictae, tubulis pluribus, quasi fibris radicalibus, vescam 
absorbent, vel solidiorem ore assumunt, in cavo centrali (ven- 
triculo — auctorum, quod tamen plurimis deficit et per vices 
varias functiones absolvit) digerendam et per vasa torpida, ra- 
diantia, ramosa, cum illo peripherico anastomosantia , per to- 
tum corpus deferendam. 
Secundum observationes Cl. Sars (Ueb. d. Entwickelung 
